BREAKING : ಕೆಜಿ ಹಳ್ಳಿ, ಡಿಜೆ ಹಳ್ಳಿಯಲ್ಲಿ ನಮಾಜ್ ನಿಷೇಧ : ಗಲಭೆ ಪ್ರದೇಶದಲ್ಲಿ ನಮಾಜ್ ಗೆ ನಿರ್ಬಂಧ ಬೆಂಗಳೂರು : ಕೆಜಿ ಹಳ್ಳಿ ಮತ್ತು ಡಿಜೆ ಹಳ್ಳಿ ಮಸೀದಿಗಳಲ್ಲಿ ಮುಂಜಾಗ್ರತಾ ಕ್ರಮವಾಗಿ ನಮಾಜ್ ಗೆ ಪೊಲೀಸ್ ಇಲಾಖೆ ನಿರ್ಬಂಧ ವಿಧಿಸಿದೆ. ಗಲಭೆ ಪ್ರದೇಶದಲ್ಲಿರುವಂತ ಮಸೀದಿಗಳಲ್ಲಿ ಮೌಲ್ವಿಗೆ ಮಾತ್ರವೇ ನಮಾಜ್ ಮಾಡಲು ಅವಕಾಶ ನೀಡಿ, ನಿರ್ಬಂಧ ವಿಧಿಸಿದೆ. ಕೆಜಿ ಹಳ್ಳಿ ಮತ್ತು ಡಿಜೆ ಹಳ್ಳಿಯಲ್ಲಿ ಗಲಭೆ ಪ್ರಕರಣ ಸಂಬಂಧ ಕಳೆದ ನಿನ್ನೆ ಮಿಡ್ ನೈಟ್ ಕಾರ್ಯಾಚರಣೆ ನಡೆಸಿದ್ದಂತ ಪೊಲೀಸರು 80ಕ್ಕೂ ಹೆಚ್ಚು ಆರೋಪಿಗಳನ್ನು ಬಂಧಿಸಿದ್ದರು. ಈ ಮೂಲಕ 206ಕ್ಕೂ ಹೆಚ್ಚು ಆರೋಪಿಗಳನ್ನು ಬಂಧಿಸಿದಂತೆ ಆಗಿದೆ. ಡಿಜೆ ಹಳ್ಳಿ ಮತ್ತು ಕೆಜಿ ಹಳ್ಳಿ ಗಲಭೆ ನಂತ್ರ ಸೂಕ್ಷ್ಮ ಪ್ರದೇಶವಾಗಿರುವ ಕಾರಣ, ಗಲಭೆ ಪ್ರದೇಶದಲ್ಲಿರುವಂತ ಮಸೀದಿಗಳಲ್ಲಿ ಇದೀಗ ನಮಾಜ್ ಗೆ ನಿರ್ಬಂಧ ವಿಧಿಸಿದೆ. ಮೌಲ್ವಿ ಹೊರತಾಗಿ ಯಾರೊಬ್ಬರು ಗುಂಪುಗೂಡಿ ನಮಾಜ್ ಮಾಡುವುದಕ್ಕೆ ನಿಷೇಧ ವಿಧಿಸಿದೆ.